War and Peace (film)
War and Peace () je američko-italijanski historijski film snimljen 1956. u režiji Kinga Vidora. Poznat je kao prva ekranizacija istoimenog Tolstojevog romana na engleskom jeziku. Producenti su bili Dino De Laurentiis i Carlo Ponti. Glazbu je skladao  Nino Rota, a fotografiju potpisuje Jack Cardiff. Film je napravila kuća Dino de Laurentiis Productions, a distribuirao ga je Paramount Pictures.

Zvijezde filma su Audrey Hepburn, Henry Fonda, i Mel Ferrer, zajedno s Vittoriom Gassmanom, Herbertom Lomom i Anitom Ekberg, u jednoj od njenih prvih uloga. Nominiran je za Oscara u kategoriji najboljeg redatelja (King Vidor), najbolju fotografiju (Jack Cardiff) i za najbolji dizajn kostima (Maria De Matteis).

Odstupanja od romana
Scenarij filma je sabio događaje i likove opisane u originalu. Pod lupom su prvenstveno Nataša, Pjer, i Andrej, njihovi složeni odnosi i  sazrijevanja u pozadini povjesnih događaja oko Napoleonove invazije na Rusiju. U Moskvi, većina događaja se odigrava u rezidenciji Rostovih, a epizode na posjedima su uglavnom skraćene izuzev scene kada Nataša prvi put sretne Andreja. 
Scene iz Sankt Peterburga su do kraja izbačene. Od povjesnih osoba pojavljuju se Kutuzov i Napoleon ali manje bitke su izbačene, dok je bitka kod Brezine dodana. Unutarnji dijalozi su zadržani, osobito kod Nataše. Uporaba francuskog jezika je u filmu do kraja izbačena. 
Događaji opisani u epilogu nisu opisani u filmu, kao ni Tolstojevi diskursi o povijesti.

Uloge (izbor) 
Audrey Hepburn kao Nataša Iljinična Rostov
Henry Fonda kao Pjer Kirilovič Bezuhov
Mel Ferrer kao Andrej Nikolajevič Bolkonski
Vittorio Gassman kao Anatol Vasiljevič Kuragin
Herbert Lom kao Napoleon
Oscar Homolka kao General Kutuzov
Anita Ekberg kao Hélène Kuragin
Helmut Dantine kao Dolohov
Jeremy Brett kao Nikolaj Iljič Rostov
Tullio Carminati kao princ Vasilije Kuragin

Vidi još 
Napoleonova invazija na Rusiju

Izvori

Vanjske veze 

 

Američki filmovi
Italijanski filmovi
Historijski filmovi
Epski filmovi
Authority control 2